**ΔΗΛΩΣΗ ΑΚΕΡΑΙΟΤΗΤΑΣ[[1]](#footnote-1)**

**ΥΠΟΨΗΦΙΟΥ ΦΟΡΕΑ ΥΛΟΠΟΙΗΣΗΣ**

**-**

**ΠΡΟΓΡΑΜΜΑ “PREVENT”**

###### Προς το Ίδρυμα Μποδοσάκη και το Κέντρο Στήριξης ΜΚΟ (NGO SUPPORT CENTRE):

|  |  |
| --- | --- |
| Δηλών -Δηλούσα |  |
| ΑΔΤ δηλούντος-δηλούσας |  |
| E-mail & Τηλέφωνο επικοινωνίας |  |
| Ιδιότητα |  |
| Επωνυμία Φορέα Υλοποίησης |  |
| Διεύθυνση Φορέα Υλοποίησης |  |
| Αριθμός Μητρώου Φορέα Υλοποίησης |  |
| Θεματική Προγράμματος “PREVENT” (εφεξής το «Πρόγραμμα») |  |
| Τίτλος Προτεινόμενου Έργου |  |
| Εταίρος **(εάν υπάρχει)** |  |
| Τόπος |  |
| Ημερομηνία |  |

**Ο παρακάτω υπογράφων – Η παρακάτω υπογράφουσα, ενεργώντας υπό την ανωτέρω ιδιότητα μου, ΔΗΛΩΝΩ ΥΠΕΥΘΥΝΑ ΟΤΙ:**

1. Όλες ανεξαιρέτως οι πληροφορίες που περιλαμβάνονται στην αίτηση του Φορέα που εκπροσωπώ για τη λήψη Επιχορήγησης για το πιο πάνω Έργο στο πλαίσιο του Προγράμματος είναι πλήρεις και αληθείς και η εν λόγω αίτηση δεν θίγει καθ’ οιονδήποτε τρόπο δικαιώματα διανοητικής (πνευματικής και βιομηχανικής) ιδιοκτησίας οποιουδήποτε εμπλεκόμενου προσώπου ή/και τρίτων.
2. Ο ως άνω Φορέας που εκπροσωπώ πληροί τα κριτήρια γενικής επιλεξιμότητας για την υποβολή αίτησης επιχορήγησης, όπως αυτά προσδιορίζονται στην Πρόσκληση και τις Οδηγίες Υποβολής Αιτήσεων του Προγράμματος.
3. Ο Φορέας που εκπροσωπώ έχει λάβει πλήρη και σαφή γνώση των όρων της Πρόσκλησης, των Οδηγιών Υποβολής Αιτήσεων και εν γένει όλων των εγγράφων του Προγράμματος, αποδέχεται αυτούς ρητά και ανεπιφύλακτα και δεσμεύεται ότι εάν το προτεινόμενο Έργο επιλεγεί προς επιχορήγηση θα υλοποιήσει αυτό σε απόλυτη συμμόρφωση με τους εν λόγω όρους, τους όρους της οικείας σύμβασης επιχορήγησης που θα συναφθεί, την εφαρμοστέα εθνική και ενωσιακή νομοθεσία, καθώς και τα υψηλότερα ηθικά πρότυπα διαφάνειας και λογοδοσίας.
4. Ο Φορέας που εκπροσωπώ έχει λάβει πλήρη και σαφή γνώση ότι το Πρόγραμμα υλοποιείται στο πλαίσιο του Citizens, Equality, Rights and Values Programme (CERV) της Ευρωπαϊκής Ένωσης, με Χρηματοδοτική Αρχή την Ευρωπαϊκή Επιτροπή, Γενική Διεύθυνση για τη Δικαιοσύνη και τους Καταναλωτές (European Commission, Directorate-General for Justice and Consumers – DG JUST).
5. Ο Φορέας που εκπροσωπώ έχει λάβει πλήρη και σαφή γνώση ότι το Citizens, Equality, Rights and Values Programme (CERV) της Ευρωπαϊκής Ένωσης διέπεται από τον Κανονισμό (ΕΕ) 2018/1046 (EU FINANCIAL REGULATION) και τον Κανονισμό (ΕΕ) 2021/692 του Ευρωπαϊκού Κοινοβουλίου και του Συμβουλίου της 28.04.2021 *[δια του οποίου θεσμοθετείται το Citizens, Equality, Rights and Values Programme (CERV)]* και δεσμεύεται ότι εάν το προτεινόμενο Έργο επιλεγεί προς επιχορήγηση θα υλοποιήσει αυτό δίχως να παραβιάζεται το εν λόγω κανονιστικό πλαίσιο.
6. Ο ως άνω Φορέας που εκπροσωπώ αποτελεί νομικό πρόσωπο μη κερδοσκοπικού χαρακτήρα με έδρα στην Κυπριακή Δημοκρατία και δεν έχει εμπορική ιδιότητα, μήτε κατά το τυπικό μήτε κατά το ουσιαστικό σύστημα.
7. Ο ως άνω Φορέας που εκπροσωπώ είναι ανεξάρτητος από τοπικές, περιφερειακές και εθνικές κυβερνήσεις, άλλες δημόσιες αρχές και πολιτικά κόμματα.
8. Το προτεινόμενο προς επιχορήγηση Έργο δεν έχει θρησκευτικό, πολιτικό ή συνδικαλιστικό – επαγγελματικό χαρακτήρα.
9. Ο ως άνω Φορέας που εκπροσωπώ συμμορφώνεται απολύτως στο εκάστοτε εφαρμοστέο κανονιστικό - εθνικό και ενωσιακό - πλαίσιο κατά την άσκηση των δραστηριοτήτων του.
10. **Οι καταστατικοί σκοποί** του ως άνω Φορέα που εκπροσωπώ συμμορφώνονται απολύτως με τις αρχές της Ευρωπαϊκής Ένωσης (EU VALUES), όπως αποτυπώνονται στο άρθρο 2 της Συνθήκης για την Ευρωπαϊκή Ένωση και τη Χάρτα των Θεμελιωδών Δικαιωμάτων της Ευρωπαϊκής Ένωσης (άρθρο 21)[[2]](#footnote-2), και σέβονται τα δικαιώματα των παιδιών, όπως περιγράφονται στο άρθρο 24 της Χάρτας των Θεμελιωδών Δικαιωμάτων της Ευρωπαϊκής Ένωσης, τη Σύμβαση για τα Δικαιώματα του Παιδιού των Ηνωμένων Εθνών και εν γένει το ευρωπαϊκό και διεθνές κανονιστικό – νομικό πλαίσιο για τα δικαιώματα των παιδιών.
11. **Κατά την άσκηση των δραστηριοτήτων του** ο ως άνω Φορέας που εκπροσωπώ συμμορφώνεται απολύτως με τις αρχές της Ευρωπαϊκής Ένωσης (EU VALUES), όπως αποτυπώνονται στο άρθρο 2 της Συνθήκης για την Ευρωπαϊκή Ένωση και τη Χάρτα των Θεμελιωδών Δικαιωμάτων της Ευρωπαϊκής Ένωσης (άρθρο 21), και σέβεται τα δικαιώματα των παιδιών, όπως περιγράφονται στο άρθρο 24 της Χάρτας των Θεμελιωδών Δικαιωμάτων της Ευρωπαϊκής Ένωσης, τη Σύμβαση για τα Δικαιώματα του Παιδιού των Ηνωμένων Εθνών και εν γένει το ευρωπαϊκό και διεθνές κανονιστικό – νομικό πλαίσιο για τα δικαιώματα των παιδιών.
12. **Το πιο πάνω Έργο που προτείνει** προς επιχορήγηση ο ως άνω Φορέας που εκπροσωπώ συμμορφώνεται απολύτως με τις αρχές της Ευρωπαϊκής Ένωσης (EU VALUES), όπως αποτυπώνονται στο άρθρο 2 της Συνθήκης για την Ευρωπαϊκή Ένωση και τη Χάρτα των Θεμελιωδών Δικαιωμάτων της Ευρωπαϊκής Ένωσης (άρθρο 21), και σέβεται τα δικαιώματα των παιδιών, όπως περιγράφονται στο άρθρο 24 της Χάρτας των Θεμελιωδών Δικαιωμάτων της Ευρωπαϊκής Ένωσης, τη Σύμβαση για τα Δικαιώματα του Παιδιού των Ηνωμένων Εθνών και εν γένει το ευρωπαϊκό και διεθνές κανονιστικό – νομικό πλαίσιο για τα δικαιώματα των παιδιών.
13. Ο Φορέας που εκπροσωπώ **δεν** εγκρίνει, υποστηρίζει ή προάγει καθ’ οιονδήποτε τρόπο (συμπεριλαμβανομένων των επικοινωνιακών στρατηγικών ή δημόσιων μηνυμάτων) οποιουδήποτε τύπου φυσική ή/και ψυχολογική βία σε βάρος γυναικών, παιδιών και άλλων ευάλωτων ομάδων.
14. Ο Φορέας που εκπροσωπώ διαπνέεται από τη φιλοσοφία της προαγωγής των βέλτιστων συμφερόντων των παιδιών και των αρχών της μη πρόκλησης ζημίας, προασπίζοντας τα δικαιώματα των παιδιών, όπως αυτά προβλέπονται στο ευρωπαϊκό και διεθνές κανονιστικό πλαίσιο, συμπεριλαμβανομένης της Σύμβασης για τα Δικαιώματα του Παιδιού των Ηνωμένων Εθνών.
15. **Στο μέτρο που το προτεινόμενο προς επιχορήγηση περιλαμβάνει δράσεις με άμεση επαφή με παιδιά,** ο Φορέας που εκπροσωπώ εγγυάται ότι έχει θεσπίσει και εφαρμόζει πλήρη και αξιόπιστη Πολιτική Προστασίας Παιδιών, η οποία καλύπτει τις τέσσερις (4) περιοχές ενδιαφέροντος που περιγράφονται στα Keeping Children Safe Child Safeguarding Standards[[3]](#footnote-3).
16. Ο Φορέας που εκπροσωπώ εγγυάται ότι για το προτεινόμενο προς επιχορήγηση Έργο δεν συντρέχει οποιοδήποτε ενδεχόμενο – κίνδυνος διπλής χρηματοδότησης, καθώς επίσης και ότι οι προμήθειες (ή/και οι υπεργολαβίες, εάν προβλέπεται) για την υλοποίηση του Έργου θα είναι απολύτως απαλλαγμένες από συνθήκες σύγκρουσης συμφερόντων και αθέμιτες – ανήθικες πρακτικές. Εν γένει δεσμεύεται ότι οι σχετικές αναθέσεις προμηθειών (ή/και των υπεργολαβιών, εάν προβλέπεται), όπως και η εκτέλεση αυτών, θα λάβουν χώρα με απολύτως δίκαιες, διαφανείς, αποτελεσματικές και σύμφωνες με την εφαρμοστέα νομοθεσία και τους όρους του Προγράμματος, διαδικασίες.
17. O ως άνω Φορέας που εκπροσωπώ πληροί όλες τις ακόλουθες προϋποθέσεις[[4]](#footnote-4):
    1. Δεν τελεί υπό πτώχευση, αναγκαστική διαχείριση, εκκαθάριση, διαδικασία συνδιαλλαγής με πιστωτές του, οποιοδήποτε δικαστικό περιορισμό ή υποχρέωση συμμόρφωσης προς δικαστικές αποφάσεις ή διαταγές ή άλλες παρόμοιες διαδικασίες (π.χ. διορισμό διοίκησης).
    2. Οι εταίροι, οι νόμιμοι εκπρόσωποι, οι διαχειριστές, τα μέλη του Διοικητικού ή του Εποπτικού Συμβουλίου και εν γένει τα μέλη των οργάνων διοίκησης του δεν έχουν καταδικαστεί για οποιοδήποτε ποινικό αδίκημα από τα πιο κάτω αναφερόμενα:

**α)** συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα των άρθρων 63, 63Α και 63Β του Ποινικού Κώδικα (παράνομος σύνδεσμος, εγκληματική οργάνωση),

**β)** ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα αδικήματα του άρθρου 3 του περί Πρόληψης Διαφθοράς Νόμου ΚΕΦ.161 του Ποινικού Κώδικα,

**γ)** απάτη, εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα αδικήματα των άρθρων 331 (πλαστογραφία), 297 (ψευδείς παραστάσεις), 259 (χρηματικό ποσό που λήφθηκε για λογαριασμού άλλου), 300 (απάτη) του Ποινικού Κώδικα ΚΕΦ 124, τα αδικήματα του άρθρου 3 του περί Πρόληψης Διαφθοράς Νόμου (ΚΕΦ.161) καθώς και τα αδικήματα του περί της Καταπολέμησης, μέσω του Ποινικού Δικαίου, της Απάτης εις Βάρος των Οικονομικών Συμφερόντων της Ευρωπαϊκής Ένωσης Νόμου (Ν. 69(I)/2020), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων,

**δ)** τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017), ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα αδικήματα του άρθρου 5 του περί Καταπολέμησης της Τρομοκρατίας Νόμου (110(I)/2010),

**ε)** νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα αδικήματα του άρθρου 4 του περί της Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμου (188(I)/2007),

**στ)** παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), και τα αδικήματα των άρθρων 2 και 39 του περί της Πρόληψης και της Καταπολέμησης της Εμπορίας και Εκμετάλλευσης Προσώπων και της Προστασίας των Θυμάτων Νόμου (60(I)/2014).

* 1. Ο Φορέας που εκπροσωπώ, οι εταίροι, οι νόμιμοι εκπρόσωποι, οι διαχειριστές, τα μέλη του Διοικητικού Συμβουλίου και εν γένει τα μέλη των οργάνων διοίκησής του, δεν έχουν βρεθεί ένοχοι σοβαρού επαγγελματικού παραπτώματος ή/και παραβιάσεων κανόνων δημόσιων προμηθειών αγαθών ή υπηρεσιών ή/και παραβιάσεων κανόνων εθνικών ή ενωσιακών επιχορηγήσεων, ενισχύσεων κ.λπ. ή/και για παρατυπίες κατά την έννοια του άρθρου 1 (2) του Κανονισμού 2988/1995 περί προστασίας των οικονομικών συμφερόντων της Ευρωπαϊκής Ένωσης.
  2. Δεν έχει ιδρυθεί υπό διαφορετική δικαιοδοσία επί σκοπώ καταστρατήγησης δημοσιονομικών, κοινωνικών ή άλλων νόμιμων υποχρεώσεων, προβλεπόμενων στην πραγματική χώρα προέλευσης.
  3. Δεν έχει ιδρύσει άλλο νομικό πρόσωπο υπό διαφορετική δικαιοδοσία επί σκοπώ καταστρατήγησης δημοσιονομικών, κοινωνικών ή άλλων νόμιμων υποχρεώσεων, προβλεπόμενων στην πραγματική χώρα προέλευσης.
  4. Ο Φορέας που εκπροσωπώ τηρεί όλες τις νομικές του υποχρεώσεις σύμφωνα με τον περί Σωματείων και Ιδρυμάτων και για Άλλα Συναφή Θέματα Νόμο του 2017 (Ν. 104(I)/2017 ή τον περί Εταιρειών Νόμο και θα τις τηρεί καθ’όλη τη διάρκεια υλοποίησης του Έργου.

1. Ο ως άνω Φορέας που εκπροσωπώ έχει την οργανωτική, οικονομική και λειτουργική ικανότητα υλοποίησης και ολοκλήρωσης του Έργου, εάν αυτό επιλεγεί προς επιχορήγηση.
2. Ο ως άνω Φορέας που εκπροσωπώ δεν είχε καθ’ οιονδήποτε τρόπο (άμεσα ή έμμεσα) ανάμειξη – συμμετοχή στην προετοιμασία της Πρόσκλησης του Προγράμματος και εν γένει δεν ενήργησε ούτε θα ενεργήσει αθέμιτα, παράνομα ή καταχρηστικά σε όλα τα στάδια του Προγράμματος, δηλαδή από την υποβολή της υποψηφιότητας του, την εκτέλεση και ολοκλήρωση της σύμβασης επιχορήγησης, αλλά και μετά την ολοκλήρωση αυτής. Ειδικότερα, δηλώνω υπεύθυνα ότι ο ως άνω Φορέας που εκπροσωπώ (ενδεικτικά):

* δεν διέθετε ούτε διαθέτει εσωτερική - προνομιακή πληροφόρηση, πέραν των στοιχείων που περιήλθαν στη γνώση και στην αντίληψη του μέσω των δημόσιων εγγράφων του Προγράμματος,
* δεν ενήργησε ούτε θα ενεργήσει παράνομες πληρωμές για διευκολύνσεις, εξυπηρετήσεις ή υπηρεσίες που αφορούν στην αξιολόγηση της αίτησης επιχορήγησης, στη σύναψη της σύμβασης επιχορήγησης ή/και στον έλεγχο εκτέλεσης της σύμβασης επιχορήγησης,
* δεν προσέφερε ούτε θα προσφέρει, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων του Ιδρύματος Μποδοσάκη ή/και του NGO SUPPORT CENTRE (Κύπρος), καθώς και σε συζύγους και συγγενείς (εξ αίματος ή εξ αγχιστείας κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού) ή συνεργάτες αυτών ούτε χρησιμοποίησε ή θα χρησιμοποιήσει τρίτα πρόσωπα για να διοχετεύσουν χρηματικά ποσά στα προαναφερόμενα πρόσωπα,
* δεν επιχείρησε ούτε θα επιχειρήσει να επηρεάσει με αθέμιτο τρόπο τη διαδικασία λήψης αποφάσεων του Ιδρύματος Μποδοσάκη ή/και του NGO SUPPORT CENTRE (Κύπρος), ούτε παρείχε ή θα παρέχει παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις τους στο πλαίσιο του Προγράμματος,
* δεν έχει προβεί ούτε θα προβεί, άμεσα ή μέσω τρίτων προσώπων, σε οποιαδήποτε πράξη ή παράλειψη που έχει ως στόχο α. την παραπλάνηση οποιουδήποτε προσώπου ή οργάνου του Ιδρύματος Μποδοσάκη ή/και του NGO SUPPORT CENTRE (Κύπρος), εμπλεκομένου σε οποιαδήποτε διαδικασία σχετική με το Πρόγραμμα, β. την απόκρυψη πληροφοριών από το Ίδρυμα Μποδοσάκη ή/και το NGO SUPPORT CENTRE (Κύπρος) και γ. τον εξαναγκασμό του ή/και την αθέμιτη απόσπαση από το Ίδρυμα Μποδοσάκη ή/και το NGO SUPPORT CENTRE (Κύπρος) ρητής ή σιωπηρής συγκατάθεσης στην παραβίαση ή παράκαμψη νόμιμων ή συμβατικών υποχρεώσεων που σχετίζονται με το Πρόγραμμα,
* θα απέχει από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά του.

1. Περαιτέρω δηλώνω υπεύθυνα ότι:

* Μεταξύ αφενός του Φορέα που εκπροσωπώ και αφετέρου του Εταίρου του (εάν υπάρχει) δεν συντρέχει οποιαδήποτε κατάσταση (ακόμα και ενδεχόμενη) σύγκρουσης συμφερόντων, λόγω προσωπικών, οικογενειακών, οικονομικών, πολιτικών, επαγγελματικών ή άλλων σχέσεων μεταξύ των ιδίων, των μελών τους, των εταίρων τους, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών τους.
* Μεταξύ αφενός του Φορέα που εκπροσωπώ και του Εταίρου του (εάν υπάρχει) και αφετέρου του Ιδρύματος Μποδοσάκη ή/και του NGO SUPPORT CENTRE (Κύπρος) δεν συντρέχει οποιαδήποτε κατάσταση σύγκρουσης συμφερόντων (ακόμη και ενδεχόμενη), λόγω προσωπικών, οικογενειακών, οικονομικών, πολιτικών, επαγγελματικών ή άλλων σχέσεων μεταξύ των μελών, των εταίρων, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών του Φορέα που εκπροσωπώ ή/και του τυχόν Εταίρου του με όργανα, στελέχη της διοίκησης, μέλη του προσωπικού και εν γένει συνεργάτες του Ιδρύματος Μποδοσάκη ή/και του NGO SUPPORT CENTRE (Κύπρος) που εμπλέκονται καθ’ οιονδήποτε τρόπο στις διαδικασίες υλοποίησης του Προγράμματος.
* Μεταξύ αφενός του Φορέα που εκπροσωπώ ή/και του τυχόν Εταίρου του (εάν υπάρχει) και αφετέρου των προμηθευτών ή/και υπεργολάβων τους, δεν συντρέχει οποιαδήποτε κατάσταση σύγκρουσης συμφερόντων (ακόμη και ενδεχόμενη), λόγω προσωπικών, οικογενειακών, οικονομικών, πολιτικών, επαγγελματικών ή άλλων σχέσεων μεταξύ των μελών, των εταίρων, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών του Φορέα που εκπροσωπώ ή/και του τυχόν Εταίρου του με όργανα, στελέχη της διοίκησης, μέλη του προσωπικού και εν γένει συνεργάτες των προμηθευτών και υπεργολάβων.
* Δεν συντρέχει οποιουδήποτε άλλου τύπου ή αιτίας κατάσταση σύγκρουσης συμφερόντων (ακόμη και ενδεχόμενη) μεταξύ αφενός του Φορέα που εκπροσωπώ και αφετέρου του εταίρου του (εάν υπάρχει), αλλά και μεταξύ αφενός του Φορέα που εκπροσωπώ ή/και του τυχόν Εταίρου του και αφετέρου του Ιδρύματος Μποδοσάκη, του NGO SUPPORT CENTRE (Κύπρος), των προμηθευτών ή/και υπεργολάβων του Φορέα που εκπροσωπώ ή/και του τυχόν Εταίρου του, καθώς και εν γένει οποιουδήποτε άλλου προσώπου αντλεί περιουσιακά ή άλλης φύσεως οφέλη από την υλοποίηση του έργου.
* Ο Φορέας που εκπροσωπώ θα δηλώσει στο NGO SUPPORT CENTRE, αμελλητί με την περιέλευση σε γνώση του, οποιαδήποτε κατάσταση (ακόμη και ενδεχόμενη) σύγκρουσης συμφερόντων.

1. Ο ως άνω Φορέας που εκπροσωπώ δίδει ήδη δια της παρούσας την άδεια στο Ίδρυμα Μποδοσάκη, στο σωματείο “NGO SUPPORT CENTRE” (Κύπρος) καθώς και στην «Ευρωπαϊκή Επιτροπή» το δικαίωμα να δημοσιεύσουν την επωνυμία και το λογότυπο/σήμα του, το αντικείμενο του επιχορηγούμενου Έργου, το ποσό της επιχορήγησης, καθώς και όποια άλλη συναφή πληροφορία αξιολογήσουν ότι χρήζει δημοσίευσης για την εξυπηρέτηση των σκοπών του Προγράμματος.
2. Ο ως άνω υπ’ εμού εκπροσωπούμενος Φορέας έχει λάβει πλήρη και σαφή γνώση της Ενημέρωσης περί Προστασίας Δεδομένων Προσωπικού Χαρακτήρα που αφορά στις δραστηριότητες επεξεργασίας προσωπικών στο πλαίσιο του Προγράμματος από τους από κοινού Υπευθύνους Επεξεργασίας, Ίδρυμα Μποδοσάκη και NGO SUPPORT CENTRE, η οποία συνοδεύει την προκήρυξη του Προγράμματος και βρίσκεται αναρτημένη, ελευθέρως προσβάσιμη, στην ιστοσελίδα του Προγράμματος.
3. Ο ως άνω υπ’ εμού εκπροσωπούμενος Φορέας θα υλοποιήσει το Έργο, εάν αυτό επιλεγεί προς επιχορήγηση στο πλαίσιο του Προγράμματος, με απόλυτο σεβασμό στα προσωπικά δεδομένα όλων των σχετιζόμενων με την υλοποίηση της προσώπων και σε απόλυτη συμμόρφωση προς το οικείο κανονιστικό πλαίσιο(Γ.Κ.Π.Δ., Ν. 125(I)/2018, κατευθυντήριες ΕΣΠΔ, οδηγία 2002/58/ΕΚ, Ν. 112(Ι)/2004 κλπ).
4. Ο Φορέας που εκπροσωπώ αναγνωρίζει ότι οφείλει να τηρεί εμπιστευτικά όλα τα δεδομένα, έγγραφα ή άλλο υλικό (σε οποιαδήποτε μορφή) που χαρακτηρίζονται εγγράφως ως ευαίσθητα ("ευαίσθητες πληροφορίες") στο πλαίσιο Προγράμματος.
5. Σε περίπτωση που το προτεινόμενο Έργο επιλεγεί προς επιχορήγηση ο Φορέας που εκπροσωπώ δεσμεύεται να προσκομίσει πριν από την υπογραφή της οικείας σύμβαση επιχορήγησης όποια, ευλόγως αναγκαία, έγγραφα ζητηθούν από το NGO SUPPORT CENTRE για τη σύναψη της, και μεταξύ άλλων ενδεικτικά τα εξής:
6. Καταστατικό/συστατικό έγγραφο, νομίμως δημοσιευμένο, όπως τροποποιημένο ισχύει.
7. Γραπτή βεβαίωση πλήρους συμμόρφωσης ως προς τις υποχρεώσεις σύμφωνα με τον περί Σωματείων και Ιδρυμάτων και για Άλλα Συναφή Θέματα Νόμο του 2017 (Ν. 104(017 – βασικός και τροποποιητικοί) από την αρμόδια Επαρχιακή Διοίκηση (όπου ισχύει).
8. Πρακτικά Εκλογής Διοικητικού Συμβουλίου και νόμιμων εκπροσώπων (πρακτικά Γενικής Συνέλευσης – όπου ισχύει – και πρακτικά συνεδρίας κατά την οποία το Διοικητικό Συμβούλιο καταρτίστηκε σε σώμα).
9. Έγγραφα αναφορικά με την φορολογική και ασφαλιστική ενημερότητα του φορέα.
10. Σύμβαση Συνεργασίας μεταξύ Φορέα και Εταίρου (όπου ισχύει)
11. Με την πιο πάνω ιδιότητα μου έχω, δίχως οποιονδήποτε περιορισμό, την εξουσία για την υποβολή της παρούσας Υπεύθυνης Δήλωσης, της αίτησης για τη λήψη επιχορήγησης στο πλαίσιο του Προγράμματος, καθώς και για την υπογραφή της σχετικής σύμβασης επιχορήγησης για λογαριασμό του ως άνω Φορέα τον οποίο εκπροσωπώ, σε περίπτωση που η αίτηση του για λήψη επιχορήγησης εγκριθεί.
12. Ο Φορέας που εκπροσωπώ αναλαμβάνει την υποχρέωση, όπως εκάστοτε θα εκπροσωπείται, να ενημερώσει αμελλητί, εγγράφως και κατά τρόπο απολύτως αιτιολογημένο το NGO SUPPORT CENTRE σε περίπτωση που οποτεδήποτε μετά την υποβολή της παρούσας και έως την ολοκλήρωση της αξιολόγησης της αιτήσεως για επιχορήγηση του προτεινόμενου Έργου, επέλθει οποιαδήποτε μεταβολή σε ό,τι αφορά στις πιο πάνω δηλώσεις, εγγυήσεις και δεσμεύσεις που δίδει δια της παρούσας.
13. Αναγνωρίζω πως σε περίπτωση που διαπιστωθεί με οποιοδήποτε πρόσφορο μέσο ότι οποιαδήποτε εκ των δηλώσεων που περιλαμβάνονται στην παρούσα τυγχάνει αναληθής – ανακριβής, η αίτηση επιχορήγησης του Φορέα τον οποίο εκπροσωπώ ενδέχεται να απορριφθεί και ο τελευταίος να αποκλειστεί από την οικεία διαδικασία επιλογής και σε περίπτωση που επιλεγεί ενδέχεται να απενταχθεί από το Πρόγραμμα δια καταγγελίας της οικείας σύμβασης επιχορήγησης, με αποτέλεσμα να υποχρεούται να αποδώσει τυχόν εισπραχθέντα ποσά επιχορήγησης ως αχρεωστήτως καταβληθέντα ή/και να υποβληθεί και σε έτερα μέτρα - κυρώσεις.
14. Ενεργώντας για λογαριασμό του πιο πάνω Φορέα που εκπροσωπώ, αναγνωρίζω ότι η παρούσα δήλωση μου, αλλά και η οικεία σύμβαση επιχορήγησης, εάν το προτεινόμενο Έργο επιλεγεί προς επιχορήγηση, διέπονται από το Κυπριακό δίκαιο και για οποιαδήποτε διαφορά σε ό,τι αφορά στην εγκυρότητα, την ερμηνεία και την εφαρμογή τους αποκλειστικά αρμόδια για την επίλυση της θα είναι τα καθ’ ύλην αρμόδια Δικαστήρια της Κυπριακής Δημοκρατίας.
15. Εν τέλει δηλώνω και αναγνωρίζω ρητά και ανεπιφύλακτα ότι, εάν το προτεινόμενο έργο επιλεγεί προς επιχορήγηση, η οικεία σύμβαση επιχορήγησης (συμπεριλαμβανομένων των Παραρτημάτων της) μεταξύ του Φορέα Υλοποίησης που εκπροσωπώ και του NGO SUPPORT CENTRE, θα υπογραφεί καθ’ όλα νόμιμα, έγκυρα και ισχυρά από τα εν λόγω μέρη νομίμως εκπροσωπούμενα, είτε ιδιοχείρως, είτε με ηλεκτρονική υπογραφή (με τη χρήση εργαλείων που θα ορίζονται στη σύμβαση επιχορήγησης).
16. Τέλος, δηλώνω ότι, εάν το προτεινόμενο έργο επιλεγεί προς επιχορήγηση, η παρούσα δήλωση μου θα συνιστά αναπόσπαστο σώμα της οικείας σύμβασης επιχορήγησης που θα υπογραφεί μεταξύ του Φορέα που εκπροσωπώ και του NGO SUPPORT CENTRE.

Ο Δηλών - Η Δηλούσα

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. *Η παρούσα Δήλωση έχει συμπληρωθεί εν γνώσει των συνεπειών του Κυπριακού Ποινικού Κώδικα ΚΕΦ124 αναφορικά με ψευδείς δηλώσεις και συνυποβάλλεται ηλεκτρονικά με την αίτηση προς λήψη Επιχορήγησης από το Πρόγραμμα “PREVENT” για το πιο πάνω Έργο.*  [↑](#footnote-ref-1)
2. *Σύμφωνα με το άρθρο 2 της Συνθήκης «Η Ένωση εδράζεται στις αρχές του σεβασμού της ανθρώπινης αξιοπρέπειας, της ελευθερίας, της δημοκρατίας, της ισότητας, του κράτους δικαίου και του σεβασμού των ανθρωπίνων δικαιωμάτων, συμπεριλαμβανομένων των δικαιωμάτων των προσώπων που ανήκουν σε μειονότητες. Αυτές οι αρχές είναι κοινές στα Κράτη – Μέλη σε μία κοινωνία όπου υπερέχουν ο πλουραλισμός, οι μη δυσμενείς διακρίσεις, η ανοχή, η δικαιοσύνη, η αλληλεγγύη και ισότητα μεταξύ γυναικών και ανδρών.». Μεταξύ άλλων, η Χάρτα απαγορεύει «κάθε διάκριση βασιζόμενη στο φύλο, στη φυλή, στο χρώμα, στην εθνικότητα ή στην κοινωνική προέλευση, στα γενετικά χαρακτηριστικά, στη γλώσσα, στη θρησκεία ή στα πιστεύω ή σε οποιαδήποτε άλλη γνώμη, στη συμμετοχή σε μειονοτικές ομάδες, στην περιουσιακή κατάσταση, στη γέννηση, σε μειονεξίες, στην ηλικία ή στον σεξουαλικό προσανατολισμό».*  [↑](#footnote-ref-2)
3. <https://www.keepingchildrensafe.global/international-child-safeguarding-standards> [↑](#footnote-ref-3)
4. Αν συντρέχει περίπτωση, αναγράψτε σχετικά ανά περίπτωση. [↑](#footnote-ref-4)